సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎయిర్‌సెల్-మ్యాక్సిస్ కేసు:జులై 10 వ‌ర‌కూ చిదంబ‌రం అరెస్టు వ‌ద్దు
ఎయిర్‌సెల్-మ్యాక్సిస్ కేసులో కాంగ్రెస్ సీనియర్ నేత, మాజీ కేంద్ర మంత్రి పి.చిదంబరానికి మరోసారి ఊరట లభించింది.
Samayam Telugu | Updated:
Jun 5, 2018, 12:59PM IST
ఎయిర్‌సెల్-మ్యాక్సిస్ కేసులో కాంగ్రెస్ సీనియర్ నేత, మాజీ కేంద్ర మంత్రి పి.చిదంబరానికి మరోసారి ఊరట లభించింది. కేంద్ర మాజీ ఆర్థిక మంత్రి, కాంగ్రెస్ సీనియర్ నేత పి.చిదంబరం ఇవాళ ఎన్‌ఫోర్స్‌మెంట్‌ డైరెక్టరేట్‌(ఈడీ) కేసుకు సంబంధించి ప్ర‌త్యేక న్యాయ‌స్థానంలో విచార‌ణ‌కు హాజరయ్యారు. ఎయిర్‌ సెల్‌ మ్యాక్సిస్‌ కేసులో భాగంగా ఈడీ అధికారులు... చిదంబ‌రం అరెస్టు కోసం ప్ర‌య‌త్నిస్తున్నారు. ఇందులో భాగంగా ఆయన‌ను విచారణ‌కు హాజ‌రు కావాల్సిందిగా పాటియాలా హౌస్ కోర్టు గ‌త నెల‌లో ఆదేశించిన‌న సంగ‌తి తెలిసిందే. అయితే ఈ కేసులో చిదంబ‌రం ఇదివ‌ర‌కే యాంటిసిపేట‌రీ బెయిల్ కోసం ద‌ర‌ఖాస్తు చేశారు. దీనికి సంబంధించి త‌న వాద‌న‌ను వినిపించేందుకు ఈడీ మ‌రింత స‌మ‌యాన్ని కోరింది.
మాజీ కేంద్ర ఆర్థిక మంత్రి చిదంబ‌రం
ఈ కేసుకు సంబంధించిన ఆయనను జూలై 10వ తేదీ వరకు అరెస్టు చేయవద్దని ప్రత్యేక న్యాయస్థానం ఆదేశించింది. ఈ కేసుకు సంబంధించి ఇవాళ ఎన్‌ఫోర్స్‌మెంట్‌ డైరెక్టరేట్‌(ఈడీ) చిదంబరాన్ని ప్రశ్నించనున్నది. ఈ నేపథ్యంలోనే తాజా ఆదేశాలు వెలువడడం గమనార్హం. మరోవైపు ఎయిర్‌సెల్ మ్యాక్సిస్ కేసులో చిదంబరం కుమారుడు కార్తీ కూడా ఈనెల 10న విచారణకు హాజ‌రు కావ‌ల్సి ఉంది.